kardosdrur/scandi-wiki huggingface dataset:
Greve af Rosenborg

Greve af Rosenborg er en arvelig adelstitel, der siden 1914 har været tildelt danske prinser, der i forbindelse med deres ægteskab med ikke-fyrstelige har frasagt sig deres øvrige titler og arveret til tronen. Greverne af Rosenborg mistede dermed arveretten til den danske trone for sig selv og deres eventuelle efterkommere.

Dette har kun været en tradition og har ikke været nedskrevet i nogen lov; monarken har sammen med regeringen kunnet beslutte, hvem der var i tronfølgen. Denne praksis har ændret sig i Dronning Margrethes regeringstid, da det er blevet accepteret, at både Prins Joachim og Kronprins Frederik har giftet sig ikke-fyrsteligt uden at miste deres pladser i arvefølgen. Titlen Greve af Rosenborg har således ikke været tildelt i Dronning Margrethes regeringstid.

Den første bærer af titlen var Prins Aage i 1914, og den seneste var Prins Christian i 1971.

Titulatur og placering i rangfølgen 
De prinser, der frasagde sig titlen og blev grever af Rosenborg, har prædikatet Hans Excellence (H.E.), og tilhører rangfølgens klasse 1.

Børn til Aage, Erik, Viggo, Flemming, Oluf, Ingolf og Christian, som enten får titlen greve eller komtesse af Rosenborg, er tillagt rang og sæde i 2. rangklasse, nr. 2.

Døtre af greverne af Rosenborg får titel af komtesse af Rosenborg.

Der har været syv prinser, der på denne måde er udtrådt af kongehusets arvefølge, hvilket har resulteret i fem linjer af grever af Rosenborg.

Svenske prinser, som gifter sig under deres stand, har traditionelt tilsvarende modtaget den luxembourgske titel "greve af Wisborg".

Linjer

Prins Aages linje (†) 
Prins Aage, søn af Prins Valdemar og sønnesøn af Christian 9., giftede sig i 1914 med Mathilde di Bergolo. Linjen uddøde i mandslinjen i 1995.

Prins Eriks linje 
Prins Erik, søn af Prins Valdemar og sønnesøn af Christian 9., giftede sig i 1924 med Lois Frances Booth.

Prins Viggo (†) 
Prins Viggo, søn af Prins Valdemar og sønnesøn af Christian 9., giftede sig i 1924 med Eleanor Margaret Green. Ægteskabet var barnløst, så der blev ingen "Prins Viggos linje".

Prins Flemmings linje 
Prins Flemming, søn af Prins Axel og sønnesøn af Prins Valdemar, giftede sig i 1949 med Ruth Nielsen.

Prins Olufs linje 
Prins Oluf, søn af Prins Harald og sønnesøn af Frederik 8., giftede sig i 1948 med Dorrit Puggaard-Müller.

Prins Ingolfs linje 
Prins Ingolf, søn af Arveprins Knud og sønnesøn af Christian 10., giftede sig i 1968 med Inge Terney (død 1996). Både dette og Ingolfs andet ægteskab var barnløse.

Prins Christians linje (†) 
Prins Christian, søn af Arveprins Knud og sønnesøn af Christian 10., giftede sig i 1971 med Anne Dorte Maltoft Nielsen. Linjen uddøde i mandslinjen i 2013.

Referencer 

Adelige titler
Titler i Rangfølgens klasse 1
Adel fra Danmark
Domenico Pozzovivo

Domenico Pozzovivo (født den 30. november 1982 i Policoro, Italien) er en professionel, italiensk landevejscykelrytter, der er på kontrakt hos . 

Han blev professionel for det irske kontinentalhold Colnago-CSF Bardiani. Han var tilknyttet det franske hold Ag2r-La Mondiale fra 2013-2017, inden han skiftede til Bahrain-Merida i 2018.

Resultater 
Sejre i 2012:
Etapesejr på 3. etape i Giro del Trentino.
Vinderen af den samlede stilling i Giro del Trentino.
Vinderen af den grønne bjergtrøje i Giro del Trentino. 
Etapesejr på 8. etape i Giro d'Italia

Eksterne henvisninger 

 
 
 
 

Mandlige cykelryttere fra Italien
Personer fra Basilicata
Bombardier CRJ

Bombardier Canadair Regional Jet (CRJ) er navnet på en serie af kort- og mellemdistance passagerfly fra den canadiske flyproducent Bombardier. Flyet er udsprunget af modellen Bombardier CL-600 Challenger, og var i 2009 produceret i over 1.400 eksemplarer i otte forskellige størrelser og varianter.

Det første fly i serien var CRJ100 med plads til maksimum 50 passagerer og en rækkevidde på 1.815 kilometer. Første kunde var Lufthansa CityLine, der fik leveret et eksemplar i 1992, året efter at jomfruflyvningen havde fundet sted. Senere kom modellen CRJ200 i produktion, der kun adskilte sig fra CRJ100 på grund af mere effektive motorer.

Senere er modellerne CRJ440, CRJ700 Nextgen, CRJ705, CRJ900 Nextgen, CRJ1000 Nextgen og Challenger 800 kommet til. 

I Danmark opererer alle danske CRJ-fly for SAS. CRJ200 af Cimber A/S for SAS og CRJ900 Nextgen af SAS.

Galleri

Eksterne henvisninger 

 Bombardier CRJs officielle hjemmeside  

Passagerfly
CRJ
Fly fra Canada
2-motors jetfly
Miami Vice: The Game

Miami Vice er et third-person skydespil til PlayStation Portable. Det blev udgivet som et spil af filmen Miami Vice. Derfor er det portrætfoto af narkotika politibetjentene Crockett, og Tubbs.

Kilder 
 
Miami Vice: The Game på Gamereactor.dk
PlayStation Portable-spil
Refn

Refn er et danske efternavn, som bl.a. bæres af følgende omtalte personer:
 Anders Refn − dansk filmklipper, manuskriptforfatter og filminstruktør
 Helge Refn − dansk kunstner og teatermaler
 Nicolas Winding Refn − dansk filminstruktør
Rob Thomas

Robert Kelly "Rob" Thomas (født 14. februar 1972) er en amerikansk rockmusiker og sangskriver. Han er tidligere forsanger for bandet Matchbox Twenty. Han har vundet tre Grammy Awards for samarbejdet med Carlos Santana på sangen "Smooth" fra albummet "Supernatural" (1999).

Han har også været sangskriver for andre kunstnere som Willie Nelson, Mick Jagger, Marc Anthony, Pat Green, Taylor Hicks, Travis Tritt, og Daughtry. Siden 1996 har hands band udgivet en række singler, inklusive "Push", "3AM", "Real World", "Back 2 Good", "Bent", "If You're Gone", "Mad Season", "Disease", "Unwell", "Bright Lights", "How Far We've Come" og "She's So Mean". I 2004 tildelte Songwriters Hall of Fame ham deres første Hal David Starlight Award, der anerkendte unge sangskrivere, der allerede har haft en blivende indflydelse på musikindustrien.

Diskografi 
 ...Something to Be (2005)
 Cradlesong (2009)
 The Great Unknown (2015)
 Chip Tooth Smile (2019)
 Something About Christmas Time (2021)

Turnéer 
Som hovednavn

Headlining
 Something to Be Tour 
 Cradlesong Tour 
 A Special Intimate Performance with Rob Thomas 
 The Great Unknown Tour 
 Chip Tooth Tour 

Med andre
 Counting Crows & Rob Thomas on Tour

Referencer

Eksterne henvisninger 

 

Rockmusikere fra USA
Matchbox Twenty

Matchbox Twenty (oprindeligt stavet Matchbox 20) er et amerikansk rockband dannet i Orlando i 1995. Gruppen består i dag af Rob Thomas (forsanger, klaver), Paul Doucette (guitar, vokal), Brian Yale (bas guitar), Kyle Cook (guitar, vokal) og Ryan MacMillan (trommer, percussion).

Matchbox Twenty opnåede international berømmelse med deres debutalbum, Yourself or Someone Like You (1996), der blev certificeret 12× Platin (diamant) i USA og multi-platin i Australien, Canada og New Zealand: Deres andet album, Mad Season, blev udgivet i 2000, og det nåede ind i top 3 på Billboard 200 og blev certificeret 4× Platin i USA. Deres tredje album, More Than You Think You Are, blev udgivet i 2002, og blev kun certificeret 2× Platin i USA, på trods af at flere af singlerne blev spillet meget i radioen. Instruktøren Bill Draheim filmede bandet mens de indspillede More Than You Think You Are til en dokumentar kaldet "Theresville", som blev gjort tilgængelig online.

Bandet valgte at holde pause i i 2004 efter rytmeguitaristen Adam Gaynors forlod gruppen. Som et resultat deraf overtog Paul Doucette rollen som rytmeguitarist, da gruppen blev gendannet i 2007. De udgav et opsamlingsalbum, Exile on Mainstream, der blev certificeret guld i USA. Efter udgivelsen turnerede gruppen for at promovere albummet. Matchbox Twenty tog endnu en pause mens Rob Thomas startede en succesfuld solokarriere, men de blev genforenet i 2010. De udgav herefter deres fjerde album, North, den 4. september, 2012 der debuterede som nummer 1 på Billboard 200.

Medlemmer 

 Rob Thomas – forsanger, rytmeguitar, keyboard (1995-nu)
 Kyle Cook – lead guitar, baggrundsvokal (1995-2016, 2017-nu)
 Brian Yale – bas (1995-nu)
 Paul Doucette – trommer (1995-2007, 2010-2012); rytmeguitar, baggrundsvokal (2007-2008, 2012-nu);    

Nuværende tour-meldemmer
 Matt Beck – rytmeguitar, keyboard (2007-present)
 Stacy Jones – trommer (2012-present)

Tidligere medlemmer
 Adam Gaynor – rytmeguitar, baggrundsvokal (1995-2004)

Tidligere tour-medlemmer
 Joey Huffman – keyboard  (1998)
 Ryan MacMillan – trommer (2007-2008)

Tidslinje

Diskografi

Albums 
 Yourself or Someone Like You (1996)
 Mad Season (2000)
 More Than You Think You Are (2002)
 North (2012)
 Where the Light Goes (2023)

Singler

Referencer 

Rockgrupper fra USA
Musikgrupper fra 1995
Plain and Simple

Double Dubliners er et studiealbum af The Dubliners udgivet i 1973.
De medvirkende er Ronnie Drew, Luke Kelly, Barney McKenna, Ciaran Bourke og John Sheahan.

Det blev det sidste album som Phil Coulter producerede for The Dubliners. Han har skrevet flere af sangene, der er at finde på albummet. Bl.a "The Town I Loved So Well", som handler om Konflikten i Nordirland i hans hjemby Derry. Han har også skrevet "The Ballad of Ronnie's Mare", som er en satirisk sang inspireret af Ronnie Drew's passion for heste.

Det blev det sidste album med de fem "originale" medlemmer af The Dubliners.

Spor

Side Et 
 "Donegal Danny"
 "Queen of the Fair/The Tongs by the Fire"
 "Fiddler's Green"
 "Johnston's Motorcar"
 "The Wonder Hornpipe"
 "The Jail of Cluian Meala"

Side To 
 "The Town I Loved So Well"
 "The Ballad of Ronnie's Mare"
 "The Three Sea Captains"
 "Skibbereen"
 "Rebellion – Wrap the Green Flag 'Round Me Boys/The West's Awake/A Nation Once Again"

Referencer 

The Dubliners-album
Album fra 1973
Air Nostrum

Air Nostrum, også kendt som Iberia Regional, er et regionalt flyselskab fra Spanien. Selskabet har hovedkontor på Valencia Lufthavn i Valencia, og hub på Barcelona Lufthavn og Madrid-Barajas Lufthavn. 

Selskabet fløj i maj 2012 ruteflyvninger til 51 destinationer i det meste af Europa. Flyflåden bestod af 63 fly med en gennemsnitsalder på 5.5 år. Heraf var der syv eksemplarer af ATR 72, 34 Canadair CRJ-200, elleve Canadair CRJ-900, samt ti eksemplarer af Canadair CRJ-1000 som de største fly i flåden med plads til 110 passagerer. Air Nostrum flyver primært under Iberias rutenumre, men har bl.a. 2015-2018 også udført wetlease for SAS under SK-numre.

Historie 
Selskabet blev etableret den 23. maj 1994 under navnet Líneas Aéreas del Mediterraneo/Air Nostrum, og begyndte flyvninger i december samme år. I maj 1997 underskrev selskabet en franchise aftale med flyselskabet Iberia. Året efter overtog Air Nostrum det Iberia ejede flyselskab Binter Mediterraneo, og overførte derefter alle operationer til Air Nostrum.

Air Nostrum er ejet af Nefinsa (74.8%), Caja Duero (22.2%) og Air Nostrums ledelse (3%). I 2007 var der over 2.000 ansatte.

Eksterne henvisninger 

 Air Nostrums officielle hjemmeside

Referencer 

Flyselskaber fra Spanien
Etableret i 1994
Valencia
Fur (talemåde)

Fur er et ældre dansk udtryk, der beskriver handlingen at give nogen en hård medfart, f.eks et kraftigt skub eller hård kritik. Det er afledt af verbet fure i betydningen skubbe, jage bort. Fur er substantiv, intetkøn, og bøjes furet, furene.

Eksempel: Zenia gav sin kollega et fur, så han tabte sin kaffekop, eller Læreren gav Jens et fur for at glemme sine opgaver

Eksterne kilder og henvisninger 
 Fur på ordnet.dk

Ord og vendinger
Carlos Fuentes

Carlos Fuentes Macías (født 11. november 1928, død 15. maj 2012) var en mexikansk skribent og forfatter. Han var en af de bedst kendte romanforfattere i den spansk-talende verden. Blandt Fuentes mest lovpriste værker er: The Death of Artemio Cruz (1962), Aura (1962), The Old Gringo (1985) and Christopher Unborn (1987). Han har sat dybe spor i moderne latinamerikansk litteratur, og hans værker er blevet oversat til engelsk og flere andre sprog. Han blev indstillet som kandidat til Nobelprisen i litteratur og han blev, 2001, udnævnt til æresmedlem af den mexicanske Academy of Language.

Fuentes skrev også til spanske og mexicanske aviser om kultur, og – kritisk – om såvel mexicansk politik og USA's Latinamerika-politik. Trods sin høje alder var han yderst aktiv indtil sin dødsdag, hvor hans sidste artikel udkom på tryk.

Referencer

Eksterne henvisninger 

Skønlitterære forfattere fra Mexico
Primer 55

Primer 55 er et nu metal band fra  Louisville, Kentucky i USA. Navnet stammer fra en kombination af Primer, som betyder "noget, der er ufærdigt," og 55, som henviser til Interstate 55, er slang for narkotika, fordi Interstate 55 er den vej, narkotika bliver transporteret af til Chicago gennem Memphis".

Dannelse 

Gruppen blev dannet i 1997 af guitaristen Bobby Burns og sangeren J-Sin, som mødtes da J-Sin's tidligere gruppe spillede til opvarmning for Burns' tidligere gruppe. Burns' heavy metal-påvirkninger og J-Sin's hip hop-påvirkninger smeltede sammen og skabte bandets rap rock-lyd. Bassisten Mike "Jr." Christopher og trommeslageren Josh McLane kom til efterfølgende for at færdiggøre besætningen.

Medlemmer 

 Jason "J-Sin" Luttrell — sang (1997-2007 & 2010-nu)
 Bobby Burns – guitar (1997–nu)
 Mattytime – bas (2011–nu)
 Heath Shaw – trommer (2011–nu)

Kilder

Eksterne henvisninger 
 Om gruppen på voxonline.com 

Metalgrupper fra USA
Musikgrupper fra 1997
Phil Coulter

Phil Coulter (født 19. februar 1942) er en irsk sanger, sangskriver, komponist og producer. Hans karriere har varet mere end fire årtier og han er en af Irlands bedst sælgende artister. Han tildelt Gold Badge af British Academy of Songwriters, Composers and Authors (BASCA) i oktober 2009.

Coulter har vundet 23 Platinium plader, 39 Guld plader og 52 Sølv plader.

Han skrev "Foolin' Time" i 1963, som blev et hit for Capitol Showband, som Butch Moore var en del af. Han skrev også sangen "Walking the Streets in the Rain" fra 1965, der var Irlands bidrag til Eurovision Song Contest dette år, med Moore som sanger. Desuden sørgede han for arrangementet til "Terry" fra 1964, som nåede #1 på UK Singles Chart med sangeren Twinkle, samt medforfatter til "I Can Only Give You Everything", som oprindeligt blev indspillet af Them.
I 1973 indspillede The Dubliners hans sang "The Town I Loved So Well" på deres album Plain and Simple med Coulter selv som producer.

I 1995 blev han bedt om at skrive en politisk neutral sang til Irlands Rugby hold, som repræsenterer både Irland og Nordirland. Resultatet blev "Ireland's Call", som bliver spillet på lige fod med, og nogle gange i stedet for, Amhrán na bhFiann.

I mange år arbejdede han sammen med Bill Martin. Coulters første soloalbum hedder Classic Tranquility og udkom i 1984.

Diskografi

Albums

Sange 
(Udvalg)
 "The Town I Loved So Well"
 "Ireland's Call"

Bidrag til Eurovision Song Contest 
Coulter har været med til at skrive tre snage fra Eurovision Song Contest:

"Puppet on a String" af Sandie Shaw, Storbritannien (Eurovision Song Contest 1967), førsteplads
"Congratulations" af  Cliff Richard, Storbritannien (Eurovision Song Contest 1968), andenplads
"Toi" af Géraldine, Luxembourg (Eurovision Song Contest 1975), femteplads

Referencer 

Pianister fra Irland
Komponister fra Irland
Sangskrivere fra Irland
Sangere fra Irland
Personer fra Londonderry
Cimber

Cimber A/S var et flyselskab fra Danmark med hovedkontor i Sønderborg, etableret den 15. maj 2012 efter Cimber Sterlings konkurs tidligere samme måned. Selskabet fløj udelukkende for Scandinavian Airlines på en ACMI-kontrakt (Aircraft, Crew, Maintenance og Insurance), med en flåde bestående af syv eksemplarer af Bombardier CRJ-200 og to ATR 72. Cimber startede med en aktiekapital på 600.000 kroner.

Den 29. september 2014 blev det offentliggjort, at SAS havde opsagt kontrakten med Cimber om flyvninger på danske indenrigsruter fra april 2015, hvorfor Cimber havde opsagt sine medarbejdere. Den 8. december 2014 offentliggjorde SAS, at SAS havde købt Cimber for 20 mio. kr., hvorefter Cimber vil indgå som et datterselskab i SAS.

Historie 
Da Cimber Sterling den 3. maj 2012 blev erklæret konkurs, drev selskabet blandt andet op til 30 daglige flyvninger til primært Nord- og Østeuropa fra Københavns Lufthavn på vegne af Scandinavian Airlines (SAS), med fire eksemplarer af Bombardier CRJ-200. Denne aftale blev af konkursboets kurator, advokatfirmaet Kromann Reumert, forlænget til 16. maj da dette var en overskudsgivende forretning.

16. maj 2012 blev det offentliggjort at flere dele af konkursboet efter Cimber Sterling var blevet solgt, blandt andet ACMI-aftalen med SAS. Køberne af SAS-aftalen var de tidligere topfolk i Cimber Sterling, Jørgen Nielsen der er søn af Cimber Airs stifter Ingolf Nielsen, den tidligere juridiske direktør Alex Dyrgaard, samt flyselskabets tidligere administrerende direktør Jacob Krogsgaard. Aftalen indebar at 114 ansatte ville fortsætte i Cimber A/S. Samtidig underskrev SAS og Cimber A/S en forlængelse af aftalen gældende til sommeren 2014. Cimber havde ingen planer om at etablere flyvninger i eget navn, men ville udelukkende fokusere på operationer for andre selskaber.

Referencer 

Flyselskaber i Danmark
Etableret i 2012
Virksomheder i Sønderborg
Ufaglært

En ufaglært er en person, som ikke har anden form for uddannelse eller faglige kvalifikationer end den almene skolegang. Vedkommende har altså hverken gennemgået en erhvervsuddannelse eller en mellemlang eller lang videregående uddannelse.

Det arbejde en ufaglært får er som oftest jobs, som ikke kræver særlige kundskaber tilegnet via uddannelse. F.eks. var Danmarks tidligere statsminister Anker Jørgensen ufaglært.

Arbejdsmarkedet
Tjuktere

Tjuktere er et palæoasiatisk folk bosat i Asiens nordøstligste hjørne, Tjukterhalvøen i Russisk fjernøsten, fra floden Indigirka til Beringstrædet, i den nutidige russiske region Tjukotka (hvor de udgør omkring 8 % af befolkningen).

Det samlede antal tjuktere udgjorde i 1989 omkring 15.000 personer. Heraf opgav 70%, at de kunne tale tjuktjisk.

Man skelner mellem de traditionelt nomadiserende rensdyravlende tundratjuktere og kysttjuktere, der traditionelt boede ved kysten og ernærede sig ved fangst af havpattedyr. Førstnævnte anvendte tidligere rensdyr, de sidstnævnte hunde som trækdyr.

Befolkningens traditionelle religion er shamanisme.

I 1600-tallet begyndte russerne at kolonisere tjukternes område. Tjukterne gjorde hårdnakket modstand mod de indtrængende og lykkedes længe at holde stand, men måtte til sidst give efter for den russiske overmagt. I 1930'erne blev de traditionelle erhverv kollektiviseret og befolkningen blev samlet i kollektiv- og statsbrug. I 1960'erne begyndte man at samle befolkningen i lidt større helårs-bebyggelser. På trods af, at lokale skoler underviste i tjuktisk, vandt russisk efterhånden indpas som det altdominerende sprog.

Noter

Eksterne henvisninger 

 The Red Book of the Peoples of the Russian Empire: The Chukchis 

Folkeslag i Rusland
Folkeslag i Arktis
Bread & Barrels of Water

Bread & Barrels of Water er det andet studiealbum fra den danske musikgruppe Outlandish. Albummet blev udgivet den 9. september 2002 og bestod blandt andet af hitsinglerne Walou, Guantanamo og Aicha.

Modtagelse 
Modtagelsen af albummet var generelt positivt. Politikkens anmelder sagde om albummet, "Outlandish har smidt naiviteten og excellerer på deres andet album i intelligent brugsmusik" mens Informations anmelder Klaus Lynggaard sagde at "...dette er den hidtil mest vellykkede og eksplosiv ret, det lokale musikalske fusionskøkken hidtil har disket op med". Jyllands-Postens anmelder Anders Houmøller Thomsen var dog lidt mere kritisk i hans tilgang til albummet og kaldte det for "originalt og selvsikkert – men også humorforladt"

Hitlister

Spor

Referencer 

Album fra 2002
Outlandish-album
Måbødalen

Måbødalen er en spektakulær dal i Eidfjord kommune i Vestland Fylke i Norge. Dalen er kendt for den bratte vej fra Eidfjord og op til Vøringfossen ved Fossli. Vejen, som blev bygget i perioden 1900 – 1916, er i dag meget brugt som turvej for gående og cyklende turister. Den består af tre tunneler og tre broer. Et sted er vejen lagt i fem hårnålesving lige efter hinanden.

Vejen gennem Måbødalen regnes som et godt eksempel på vejingeniørkunst fra begyndelsen af 1900-tallet. I 1986 blev en ny vejføring gennem Måbøtunnelen åbnet.

Den 21. december 2009 blev hele vejstrækningen gennem Måbødalen fredet.

Referencer

Eksterne henvisninger 

 

Vestlands geografi
Seværdigheder i Norge
Eidfjord
Regeringen Jean-Marc Ayrault

Regeringen Jean-Marc Ayrault (PS, EELV, PRG-regeringen) var Frankrigs regering fra 16. maj 2012 - 31. marts 2014.

Regeringen

Ministre

Statssekræterer 

Frankrigs politik
Franske regeringer
Tjuktjerhalvøen

Tjuktjerhalvøen (, , eller Чуко́ткаøø, ) udgør Asiens nordøstligste halvø, med en overflade på omkring 49.000 km², beligende i det nordøstlige Rusland. Halvøens kyster ligger ud mod henholdsvis Tjuktjerhavet og Østsibiriske Hav i nord, Beringstrædet i øst og Anadyrbugten (Beringshavet) i syd. Halvøens østligste odde er Kap Dezjnjov, opkaldt efter den opdagelsesrejsende Semjon Dezjnjov. Gennem halvøen forløber de bølgende Tjuktjerbjerge. I vest afgrænses halvøen af Anadyrbjergene.

Halvøen bebos (om end sparsomt) af tjuktere, jupikere, korjakere, tjuvasjere, evenere, jukagirere og russiske indvandrere. En af de vigtigste beskætigelser er udvinding at tin, bly, zink, guld og kul, jagt, andre erhver er renavl og fiskeri.

De største bebyggelser på halvøen er Providenija (2.723 indbyggere), Lavrentija (1.333 indbyggere), Lorino (1.236 indbyggere) og Uelen (omkring 800 indbyggere).

Tjuktjerhalvøen udgør en del af Tjukotskij autonome okrug, som administrativt er en del af Magadan oblast, inden for Den Russiske Føderation. Halvøen er inddelt i to underdistrikter: Tjukotskij (4.541 indbyggere) med hovedbyen Lavrentija mod nord og Providenskij (4.737 indbyggere) med hovedbyen i Providenija mod syd.

Eksterne henvisninger 

 Tjuktjerhalvøens geografi, hentet 17. august 2015 

Tjukotskij autonome okrug
Ruslands geografi
Sibirien
Halvøer i Rusland
Tjuktjerhavet

Tjuktjerhavet (, ) er et randhav af Ishavet, beliggende nord for Beringstrædet mellem Sibirien og Alaska. Mod vest afgrænses det af Wrangeløen og grænser her mod Østsibiriske hav. I øst afgrænses det af Point Barrow i Alaska og grænser her mod Beauforthavet. Det afgrænses af Tjuktjerhalvøen i sydvest og af Sewardhalvøen i sydøst og overgår mod syd i Beringstrædet, som forbinder det med Stillehavet, idet grænsen sættes til polcirkelen.

Tjuktjerhavet er et grundt sokkelhav. Over 56 % af overfladen på omkring 595.000 km² er mindre end 50 meter dyb; det størsta dyb er knapt 200 meter. Tjuktjerhavet har store populationer af hvalrosser, sæler og hvaler. Det er isbelagt i største delen af året, men i hvert fald de østlige dele er farbare cirka 4 måneder om sommeren efter som varmt vand fra Stillehavet passerer gennem Beringstrædet. Dette medfører tillige, at plante- og dyrelivet udviser både arktiske og pacifiske træk. 

De største havne er Uelen på Tjuktjerhalvøens østligste punkt og Barrow på Alaskas nordligste del. 
 
Havet har fået sit navn efter tjuktjerne, som bor i Tjukotskij autonome okrug på den sibiriske side.

Farvande i Rusland
Alaskas geografi
Randhave i Ishavet
Tay Zonday

Tay Zonday (født 6. juli 1982) er en amerikansk sanger, musikant, skuespiller, speaker, stemmekunstner og sidst, men ikke mindst, en YouTube-personlighed.

Tay Zonday er blevet verdensberømt på YouTube med sin sang "Chocolate Rain", som har over 114.000.000 visninger, anno August 2017.

Eksterne henvisninger 

 

Sangere fra USA
Skuespillere fra USA